Ερώτηση:

**Θέλουμε περισσότερες διευκρινίσεις για το ξεκίνημα στην Ενιαία Αρχή Πληρωμής.**

Συνάδελφε,

όλοι μας ρωτώντας προχωράμε. Μιας και το έθεσες όμως, το θέμα, από της δικής μου πλευράς μπορώ να σου δώσω τα εξής στοιχεία, που ο ίδιος χρησιμοποιώ, που είναι και απλά.

Συγκεκριμένα:

Στο Βήμα 1ο

**α.** Άνοιγμα Τραπεζικού Λογαριασμού (στην ίδια Τράπεζα που διατηρεί την ταμειακή του διαχείριση), τον οποίο θα χρησιμοποιεί μόνο για πληρωμές μέσω ΕΑΠ .

Για να γίνει αυτό το βήμα όμως, πρέπει εμείς να κάνουμε την σχετική προετοιμασία, να έχουμε ανάλογη απόφαση του Διοικητικού μας Συμ­βουλίου, την οποία θα χρησιμοποιήσουμε τόσο για την Τράπεζα Πει­ραιώς, όσο και για την ένταξή μας στην Ενιαία Αρχή, όταν θα μας έρθει οικονομικός έλεγχος κλπ.

Θέμα 3ο. **Ένταξη του Οργανισμού μας στην Ενιαία Αρχή Πληρωμών**.

Ο πρόεδρος για το θέμα αυτό αναφέρει τα εξής:

Α) Στην υπ’ Αριθμ. Πρωτ.: ΔΙΔΑΔ/Φ.81/28/οικ.22624, Αθήνα, 28 Σε­πτεμβρίου 2012, «“Τροποποίηση της υπ’ αριθμ. 2/37345/0004/4-6-2010 (ΦΕΚ 784/Β/4-6-2010) απόφασης των Υπουργών Εσωτερικών, Αποκέ­ντρωσης και Ηλεκτρονικής Διακυβέρνησης και Οικονομικών, «Απο­γραφή του πάσης φύσεως προσωπικού του δημοσίου, των Ν.Π.Δ.Δ. και των ΟΤΑ α΄ και β΄ βαθμού», όπως τροποποιήθηκε με την υπ’ αριθμ. 2/49931/0004/27-7-2010 (ΦΕΚ 1135/Β/27-7-2010) όμοιά της’’, εγκύκλιο του Υπουργείου Οικονομικών, και στην παράγραφο 2, αναφέρονται τα εξής: ‘‘2. Στο άρθρο 1 προστίθεται παράγραφος 3 ως εξής:

«**Απογράφονται τα φυσικά πρόσωπα που μισθοδοτούνται ή αμεί­βονται με πάσης φύσεως αμοιβή και συνδέονται με οποιαδήποτε σχέση ή σύμβαση εργασίας ή έργου με τους φορείς του ευρύτερου δημόσιου τομέα που υπάγονται** στην παρ. 1 του άρθρου 1 του Ν.2190/1994 (ΦΕΚ 28/Α), όπως ισχύει»’’.

Έτσι ο Οργανισμός μας έχει απογραφεί.

Β) Στο Νόμο 3845/2010 «Μέτρα για την εφαρμογή του μηχανισμού στήριξης της ελληνικής οικονομίας από τα κράτη-μέλη της Ζώνης του ευρώ και το Διεθνές Νομισματικό Ταμείο» (ΦΕΚ 65, Τ. Α΄, στις 6 Μαΐου 2010), άρθρο 2, παράγρ. 1.β, αναφέρεται το εξής:

«[…] **Το προσωπικό που απογράφεται λαμβάνει τις πάσης φύσεως τακτικές ή έκτακτες αποδοχές, αποζημιώσεις και με οποιαδήποτε άλλη ονομασία αμοιβές, υποχρεωτικά μέσω τραπεζικού λογαριασμού από Ενιαία Αρχή Πληρωμής**…».

Επομένως, πρέπει το προσωπικό που αμείβεται με κάθε φύσης αποδο­χές, υποχρεωτικά, να πληρώνεται μέσω λογαριασμού από την Ενιαία Αρχή Πληρωμών.

Γ) Στην συνέχεια, στην ΚΥΑ με αριθμ. ΕΑΠ2003486ΕΞ2013 (ΦΕΚ 3091/5-12-2013, Τ. Β΄), αναφέρονται τα εξής:

6. Το άρθρο 12 αντικαθίσταται ως εξής: «Άρθρο 12 − Υποχρεώσεις των ΝΠΔΔ, ΝΠΙΔ, ΟΤΑ και **λοιπών φορέων του ευρύτερου Δημόσιου τομέα.**

Τα Ν.Π.Δ.Δ., οι ΟΤΑ, καθώς και οι φορείς του δημοσίου τομέα που ορίζονται στην παράγραφο 1 του άρθρου 14 του ν.2190/1994 (ΦΕΚ 28/Α΄), εκτός των φορέων που υπάγονται στο Κεφάλαιο Β΄ του Νόμου 3429/2005 (ΦΕΚ 314/Α/2005), **υποχρεούνται να ορίζουν τραπεζικό λο­γαριασμό τηρούμενο στην Τράπεζα της Ελλάδος ή σε εμπορική τρά­πεζα ή πιστωτικό ίδρυμα, τον οποίο θα χρησιμοποιούν αποκλειστικά για την καταβολή των αμοιβών που εμπίπτουν στην ΕΑΠ.**

**Ακόμη, υποχρεούνται να εξουσιοδοτήσουν παγίως την ΕΑΠ για την χρέωση του παραπάνω τραπεζικού λογαριασμού τους, με το ποσό των αμοιβών που καταβάλλεται στις οριζόμενες από το άρθρο 15 της παρούσας ημερομηνίες στους δικαιούχους, καθώς και με το ποσό που πρέπει να καταβληθεί σε τρίτους (συμπεριλαμβανομένων των ασφα­λιστικών φορέων) ως κρατήσεις**. Μετά το πέρας κάθε διαδικασίας κα­ταβολής από την ΕΑΠ το υπόλοιπο του λογαριασμού αυτού μηδενίζε­ται».

Έτσι ο Οργανισμός μας πρέπει να ανοίξει ξεχωριστό λογαριασμό σε Τράπεζα κλπ και να ενταχθεί στην Ενιαία Αρχή Πληρωμών από τον νόμο. Οι πληρωμές θα περιλαμβάνουν και τις ασφαλιστικές εισφορές.

Μετά την εισήγηση του προέδρου ακολούθησε διαλογική συζήτηση και στο τέλος το Διοικητικό Συμβούλιο Ομόφωνα απο­φασίζει:

1) Εγκρίνει την ένταξη του ΤΟΕΒ Μπόϊδα-Μαυρής στην Ενιαία Αρχή Πληρωμής.

2) Εγκρίνει να ανοίξει νέο λογαριασμό όψεως ο Οργανισμός μας στην Τράπεζα Πειραιώς, στον οποίο θα κατατίθενται τα χρήματα για την πλη­ρωμή του προσωπικού του Οργανισμού μας καθώς και των πάσης φύ­σεως αποζημιώσεων (ημεραργιών) που θα πληρώνεται ο πρόεδρος ή τα μέλη του Διοικητικού Συμβουλίου του Οργανισμού μας.

3) Εξουσιοδοτεί τους: α) πρόεδρο του ΤΟΕΒ κ. Μαλέσκο Αναστάσιο του Νικολάου, κάτοικο Κρανέας, Δήμου Ζηρού, και β) ταμία του ΤΟΕΒ Μπόϊδα-Μαυρής κ. Πότσιο Χρήστο του Γεωργίου, κάτοικο Κρανέας, Δήμου Ζηρού, για το άνοιγμα του νέου λογαριασμού όψεως που θα χρη­σιμοποιηθεί για τις πληρωμής βάσει της Ενιαίας Αρχής Πληρωμών.

4) Εξουσιοδοτεί τον πρόεδρο του ΤΟΕΒ κ. Μαλέσκο Αναστάσιο του Νικολάου, κάτοικο Κρανέας, Δήμου Ζηρού, και β) ταμία του ΤΟΕΒ Μπόϊδα-Μαυρής κ. Πότσιο Χρήστο του Γεωργίου, κάτοικο Κρανέας, Δήμου Ζηρού, για την μεταφορά ποσού από τις καταθέσεις του Οργανι­σμού μας, στον παραπάνω λογαριασμό που προορίζεται για να χρησιμο­ποιηθεί αποκλειστικά για την καταβολή των αμοιβών που εμπίπτουν στην ΕΑΠ. Προς τούτο οι δύο παραπάνω (πρόεδρος και ταμίας του ΤΟΕΒ Μπόϊδα-Μαυρής), εξουσιοδοτούνται να συνυπογράφουν και την σχετική «ΕΝΤΟΛΗ ΠΛΗΡΩΜΗΣ» που θα συντάσσεται κάθε μήνα για τον παραπάνω σκοπό.

4) Στα ποσά που θα δηλώνονται προς πληρωμή κάθε μήνα στον λογα­ριασμό μας στην Τράπεζα Πειραιώς θα περιλαμβάνονται και όλες οι ασφαλιστικές εισφορές (εισφορές του ασφαλιζόμενου αλλά και του ερ­γοδότη) καθώς και τα ποσά του φόρου που αναλογούν στις παραπάνω πληρωμές.

Μετά τα παραπάνω και αφού δεν υπάρχει άλλο θέμα για συζήτηση, λύνεται η συνεδρίαση που υπογράφεται ως εξής:

……………………………………………………….

Επεξηγήσεις, βλέπε στην σελίδα 10 της παρούσης εργασίας

Στο Βήμα 2ο

**β.** Εξουσιοδότηση κάθε Ν.Π.Ι.Δ. προς ΔΙΑΣ ΑΕ και ΕΑΠ για πρόσβαση στον Τρα­πεζικό Λογαριασμό (**σε μορφή ΙΒΑΝ**) που έχει ανοιχτεί όπως προαναφέρθηκε, μέσω του οποίου θα διενεργούνται οι πληρωμές μισθοδοσίας και κρατήσεων

Συμπληρώνουμε την Εξουσιοδότηση που μας έχει στείλει η Ενιαία Αρχή Πληρωμής, απλά όπως μας ζητάει τα στοιχεία. Συγκεκριμένα συμπληρώ­νουμε τα εξής πεδία:

1) Την ονομασία του Οργανισμού μας

2) Την έδρα του

3) Τα στοιχεία του προέδρου, νόμιμου εκπροσώπου

4) Την ΚΥΑ που είναι η εξής: 2/37345/0004/4-6-2010

5) Τον αριθμό όψεως του λογαριασμού μας στην Τράπεζα Πειραιώς που ανοίξαμε τελευταία ειδικά για την πληρωμή του προσωπικού των ΟΕΒ μέσω αυτής.

6) Την ονομασία της Τράπεζας (π.χ. Τράπεζα Πειραιώς)

7) Ημερομηνία σύνταξης του παρόντος

8) Υπογραφή από τον πρόεδρο.

Μετά αυτή **την εξουσιοδότηση την στέλνουνε με Fax** στην Ενιαία Αρχή, στο εξής νούμερο: **210 –33 29 787**

(αν θέλουμε, παίρνουμε και στο τηλέφωνο: 210 – 33 29 803, κ. Έφη Κουτρουμπή).

Στο Βήμα 3ο

**γ.** Συμπλήρωση του φύλλου excel **ΝΠΙΔ.xls** και αποστολή στο email **eap@glk.gr**

Συμπληρώνουμε το αρχείο, που είναι σε μορφή Excel, και περιλαμβάνει τα εξής πεδία:

Υπουργείο………………..: Εσωτερικών

Ονομασία Οργανισμού…..: π.χ. ΤΟΕΒ Μπόϊδα-Μαυρής

Α.Φ.Μ. Οργανισμού……..: ……

Α.Μ.Ε. Ι.Κ.Α. Οργανισμού: Τον αριθμό μας στο ΙΚΑ ως ΟΕΒ

e-mail…………………….: Οργανισμού (το e-mail του ΟΕΒ, κι αν δεν έχει βάζουμε το δικό μας)

…. κ.λπ. στοιχεία που ζητάει ο πίνακας.

Τέλος,

όταν συμπληρώσουμε κι αυτά τα στοιχεία, τα αποστέλλουμε με e-mail στην παραπάνω διεύθυνση: **eap@glk.gr**

Στο Βήμα 4ο

**δ.** Απόκτηση προσωρινών κωδικών πρόσβασης (**www.gsis.gr 🡪 ΕΝΙΑΙΑ ΑΡΧΗ ΠΛΗΡΩΜΗΣ 🡪 ΠΡΟΔΙΑΓΡΑΦΕΣ 🡪 ΕΦΑΡΜΟΓΗ ΕΓΓΡΑΦΗΣ ΕΚΚΑΘΑ­ΡΙΣΤΩΝ ΔΗΜΟΣΙΟΥ**) και παραλαβή αυτών μέσω του δηλωθέντος email του εκ­καθαριστή.

Είναι οι προσωρινοί κωδικοί πρόσβασης που τους παραλαμβάνουμε από το σύστημα, όπως τους γράφει:

Στο Βήμα 5ο

**ε.** Πιστοποίηση εκκαθαριστή, **ανά Ν.Π.Ι.Δ.**, από τον ορισμένο πιστοποιητή του Επο­πτεύοντος Υπουργείου. (επισυνάπτεται σχετικός πίνακας με τους πιστοποιητές)

Παίρνουμε στο εξής τηλέφωνο:

Στο Υπουργείο Εσωτερικών, στην Αποκεντρωμένη Διοίκηση της Περι­φέρειας στην οποία ανήκουμε, για να μας δώσει την Πιστοποίηση.

Δηλαδή,

εγώ π.χ. (με έδρα το νομό Πρέβεζας), θα πάρω τηλέφωνο στην Αποκε­ντρωμένη Διοίκηση, στο Τμήμα μισθοδοσίας της,

(κ. Μπαλάφα: 26510-88.147 για όσους υπάγονται στην Αποκεντρωμένη Ηπείρου και Δυτικής Μακεδονίας)

Κάθε φορά πριν πληρωθεί το προσωπικό από την Τράπεζα,

πρέπει να έχουμε μια εντολή υπογραμμένη από τον πρόεδρο που να με­ταφέρει ισόποσο ποσό από τις καταθέσεις μας στην Τράπεζα στον ειδικό εκείνο λογαριασμό που θα ανοίξουμε στην Πειραιώς.

Δείγμα μιας τέτοιας ΕΝΤΟΛΗΣ ΠΛΗΡΩΜΗΣ,

στην επόμενη σελίδα ­→

**ΕΝΤΟΛΗ ΠΛΗΡΩΜΗΣ**

Οι υπογραφόμενοι: α) κ. Μαλέσκος Αναστάσιος του Νικολάου, κά­τοικο Κρανέας, Δήμου Ζηρού, πρόεδρος του ΤΟΕΒ Μπόϊδα-Μαυρής και νόμιμος εκπρόσωπός του, και β) κ. Πότσιος Χρήστος του Γεωργίου, κά­τοικο Κρανέας, Δήμου Ζηρού,ταμίας του ΤΟΕΒ Μπόϊδα-Μαυρής

**Ε ν τ έ λ λ ο υ μ ε**

την μεταφορά χρηματικού ποσού ύψους…………………………………..

……………………………………………………………………………..

……………………………………………………………………………..

από τον λογαριασμό του Οργανισμού μας στην Τράπεζα Πειραιώς με στοιχεία ΙΒΑΝ: GR ……………………………………………………

στον λογαριασμό όψεως του Οργανισμού μας στην Τράπεζα Πειραιώς με στοιχεία ΙΒΑΝ : GR ………………….……………………………..

με σκοπό την εξόφληση μισθοδοσίας μήνα …………………. έτους 2014 (μισθός προσωπικού μαζί με τις εισφορές ΙΚΑ και τον Φόρο, συνολική επιβάρυνση της μισθοδοτικής κατάστασης).

|  |
| --- |
| Ο ι ε ν τ έ λ λ ο ν τ ε ς: |
| Ο Πρόεδρος του ΤΟΕΒ | Ο Ταμίας |
|  |  |
|  |  |
|  |  |
| Αναστάσιος Μαλέσκος | Χρήστος Πότσιος |

**Προσοχή**

**Στην Ενιαία αρχή θα μπουν υποχρεωτικά και οι αποζημιώσεις – ημε­ραργίες του προέδρου και όσων άλλων διοικητικών συμβούλων αμείβονται από τον Οργανισμό μας, ανεξάρτητα αν έχουν ή όχι ΙΚΑ.**

**Θεωρούνται αποζημιώσεις αλλά και απολαβές πάσης φύσεως και εντάσσονται εδώ.**

**Δεν πληρώνονται από την Ενιαία Αρχή άλλα έξοδα προς τρίτους, π.χ. δεν πληρώνονται οι αμοιβές νομικού συμβούλου (δικηγορικά έξοδα), ούτε τα καύσιμα κίνησης του προέδρου-συμβούλων κλπ.**

**Πληρώνονται επίσης από εδώ και όσοι είναι όχι μόνο με σύμβαση ερ­γασίας (προσωπικό), αλλά και με όσους αμείβονται με σύμβαση έρ­γου (βλέπε Αριθμ. Πρωτ.: ΔΙΔΑΔ/Φ.18.22/1829/οικ.14321, Αθήνα, 21 Ιουνίου 2010).**

**Εξυπακούεται ότι όλοι όσοι πληρώνονται από την Ενιαία Αρχή, πρέ­πει να έχουν απογραφεί προηγουμένως (βλέπε ΑΠΟΓΡΑΦΗ).**

**Για τις ασφαλιστικές εισφορές του ΙΚΑ, βάζουμε τον αντίστοιχο κωδικό κράτησης,**

**Για την Εφορία βάζουμε τον δικό της Κωδικό Κράτησης.**

**Έτσι,**

**Τα ποσά στα οποία υπάρχει κωδικός κράτησης για το ΙΚΑ, τα «απορροφάει» το ΙΚΑ, μέσω του δικού του κωδικού κράτησης.**

**Τα ποσά στα οποία υπάρχει κωδικός κράτησης για την Εφορία τα «απορροφάει» η Εφορία, μέσω του δικού της κωδικού κράτησης.**

Για το ίδιο θέμα,

**Στην εξουσιοδότηση, που μας έχει στείλει η Ενιαία Αρχή Πλη­ρω­μών, αναφέρεται ότι πρέπει να περιλαμβάνονται και τα ποσά προς τρί­τους (συμπεριλαμβανομένων των ασφαλιστικών φορέων) ως κρα­τήσεις, αλλά επιπλέον και τα ποσά προς την Δ.Ο.Υ.**

**Βλέπε εξουσιοδότηση της ΕΑΠ (σε μορφή pdf).**